Pielikums

Cēsu novada domes

10.04.2025.lēmumam Nr.140

LĪDZDARBĪBAS LĪGUMS

Licencētās makšķerēšanas organizēšanai

*Datums ir skatāms laika zīmogā* Līguma Nr.\_\_\_

**Cēsu novada pašvaldība,** reģistrācijas Nr. 90000031048, adrese Raunas iela 4, Cēsis, Cēsu nov., LV-4101, (turpmāk – Pašvaldība), kuras vārdā saskaņā ar Cēsu novada domes 2024. gada 23. maija saistošo noteikumu Nr. 13 "Cēsu novada pašvaldības nolikums" 53. punktu rīkojas Cēsu novada pašvaldības izpilddirektore Līga Medne no vienas puses, un

**Biedrība "Gaujas ilgtspējīgas attīstības biedrība"**reģistrācijas Nr. 50008235771, juridiskā adrese Spriņģu iela-4, Līgatne, Līgatnes pag., Cēsu nov., LV-4110, (turpmāk - Pilnvarnieks), kuras vārdā saskaņā ar biedrības statūtiem rīkojas tās valdes priekšsēdētājs Ainārs Šteins no otras puses (turpmāk - katrs atsevišķi vai abi kopā – Puse/-es),

pamatojoties uz Cēsu novada domes 2025. gada 10.aprīļa lēmumu Nr.140, noslēdz šāda satura līgumu (turpmāk – Līgums):

1. **Līguma priekšmets**
	1. Pašvaldība uzdod, un Pilnvarnieks apņemas nodrošināt licencētās makšķerēšanas, organizēšanu Alauksta un Ineša ezeros Cēsu novada administratīvajā teritorijā, atbilstoši Līgumam un Ministru kabineta 2015. gada 22. decembra noteikumiem Nr.799 “Licencētās makšķerēšanas, vēžošanas un zemūdens medību kārtība” (turpmāk – MK noteikumi), Cēsu novada domes 18.04.2024 Saistošajiem noteikumiem Nr. 9 “Nolikums par licencēto makšķerēšanu Alauksta ezerā” un Cēsu novada domes 18.04.2024 Saistošajiem noteikumiem Nr. 10 “Nolikums par licencēto makšķerēšanu Ineša ezerā” (turpmāk – Uzdevums).
2. **Pilnvarnieka pienākumi, tiesības un atbildība**
	1. Pilnvarnieks apņemas ievērot MK noteikumos noteiktos organizētāja pienākumus un tiesības.
	2. Organizē licencēto makšķerēšanu Alauksta un Ineša ezeros atbilstoši izstrādātajam nolikumam un Pašvaldības apstiprinātajiem saistošajiem noteikumiem.
	3. Pilnvarniekam ir pienākums iesniegt Pašvaldībai MK noteikumu 1.pielikumā pievienoto pārskatu divas reizes gadā līdz 15. jūlijam un 15. janvārim un 2.pielikumā pievienoto pārskatu – katra kalendārā gada beigās.
	4. Finansējumu Uzdevuma izpildei veido:
		1. ienākumi no licenču pārdošanas;
		2. līdzfinansējums no atbalstītajiem projektiem.
	5. Pilnvarniekam ir pienākums katra kalendārā gada beigās iesniegt Pašvaldībai atskaiti par līdzekļu, kas iegūti no licenču realizācijas, izlietojumu atbilstoši Līguma pielikumam.
	6. Uzdevuma izpildē Pilnvarnieks ievēro labas pārvaldības un citus valsts pārvaldes principus, normatīvo aktu prasības, Pašvaldības noteikto kārtību un izdotos normatīvos aktus, sadarbojas ar Pašvaldību, tās iestādēm un struktūrvienībām, kā arī ar valsts pārvaldes institūcijām.
	7. Jautājumos, kas saistīti ar Pilnvarniekam uzdotā Uzdevuma izpildi un kurus Pilnvarnieks ir tiesīgs izlemt patstāvīgi, tas rīkojas kā krietns un rūpīgs saimnieks.
	8. Pilnvarniekam ir pienākums jebkuru jautājumu, kas saistīts ar Līguma izpildes nodrošināšanu, iesniegt izskatīšanai Pašvaldībai.
	9. Pilnvarniekam nav tiesību nodot trešajām personām Līgumā noteikto saistību un Uzdevumu izpildi.
	10. Pilnvarnieks atlīdzina Pašvaldībai visus zaudējumus un izdevumus, kas Pašvaldībai radušies Pilnvarnieka prettiesiskas darbības vai bezdarbības, kā arī neizpildīta vai nepienācīgi izpildīta Uzdevuma rezultātā.
3. **Pašvaldības tiesības pienākumi un atbildība**
	1. Pašvaldībai ir tiesības saņemt no Pilnvarnieka paskaidrojumus par Uzdevuma izpildes procesu.
	2. Pašvaldībai ir tiesības iepazīties ar dokumentiem, kurus Pilnvarnieks sagatavojis un kas saistīti ar Uzdevuma izpildi.
	3. Pašvaldībai ir pienākums sniegt Pilnvarniekam visu informāciju, kas nepieciešama Līguma izpildei.
4. **Uzdevuma izpildes kvalitātes novērtējuma kritēriji**
	1. Uzdevuma izpildes kvalitāti Pašvaldība novērtē pēc šādiem kritērijiem visā Līguma darbības laikā:
		1. sakoptības uzturēšana un saglabāšana (nepasliktināšana) makšķerēšanas zonā;
		2. Līgumā noteikto atskaišu iesniegšana noteiktajos termiņos;
		3. Pilnvarnieka darbības efektivitāte, finanšu resursu racionāla izlietošana;
		4. sekmīgas sadarbības ar Cēsu novada pašvaldību un Valsts vides dienesta Vidzemes reģionālo vides pārvaldi nodrošināšana;
		5. Pilnvarnieka piesaistītais līdzfinansējums makšķerēšanas zonā dabas aizsardzības zivju resursu uzraudzības, papildināšanas un infrastruktūras uzlabošanas pasākumu īstenošanai.
	2. Uzdevuma izpildes kvalitāti Pašvaldība izvērtē reizi gadā līdz katra gada 31. janvārim par iepriekšējo kalendāro gadu.
5. **Līguma termiņš, spēkā stāšanās, grozījumu izdarīšana un izpildes kārtība**
	1. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei vai tā izbeigšanai Līgumā noteiktajā kārtībā.
	2. Uzdevums tiek veikts līdz 2029.gada 31.decembrim.
	3. Puses ir tiesīgas pagarināt Līguma termiņu, ja par to ir pieņemts attiecīgs Pašvaldības lēmums.
	4. Pilnvarnieka pienākums ir nodrošināt nepārtrauktu Uzdevuma izpildi atbilstoši normatīvo aktu prasībām un Līguma noteikumiem, izņemot nepārvaramas varas gadījumus.
	5. Par nepārvaramu varu tiek uzskatīts jebkurš notikums, kas nav atkarīgs no Pušu gribas, tieši attiecas uz Līguma izpildi un kuru iestāšanos neviena no Pusēm neparedzēja un nevarēja paredzēt.
	6. Puses pēc iespējas ātrāk brīdina viena otru par nepārvaramas varas apstākļu iestāšanos un vienojas par saistību izpildes atlikšanu vai Līguma izbeigšanas noteikumiem.
	7. Puses, savstarpēji vienojoties, ir tiesīgas izdarīt grozījumus Līgumā, ja par to pieņemts attiecīgs Pašvaldības lēmums. Līguma grozījumi stājas spēkā pēc to abpusējas parakstīšanas un kļūst par Līguma neatņemamu sastāvdaļu.
	8. Pašvaldībai ir tiesības triju mēnešu laikā vienpusēji izbeigt Līgumu, iepriekš nosūtot paziņojumu par pilnvarojuma Uzdevuma izpildei atsaukšanu.
	9. Pilnvarniekam ir tiesības vienpusēji izbeigt Līgumu pirms termiņa, rakstveidā brīdinot par to Pašvaldību 3 mēnešus iepriekš.
	10. Katra Puse var vienpusēji izbeigt Līgumu, ja:
		1. otra Puse rupji pārkāpj Līguma noteikumus tai skaitā, ja Pilnvarnieks nenodrošina Līgumā noteikto sasniedzamo Uzdevuma izpildes kvalitāti atbilstoši Līgumā noteiktajiem kritērijiem;
		2. pastāv svarīgs iemesls, kas neļauj turpināt Līguma attiecības, tai skaitā, ja vairs nepastāv tā noslēgšanas pamatnoteikumi vai speciālie pilnvarošanas nosacījumi saskaņā ar Valsts pārvaldes iekārtas likuma noteikumiem.
	11. Līgums ir saistošs Pušu tiesību un saistību pārņēmējiem.
6. **Citi noteikumi**
	1. Ja kāds no Līguma noteikumiem zaudē spēku, tas neietekmē pārējo Līguma nosacījumu spēkā esamību.
	2. Visus jautājumus un strīdus, kas radušies Līguma izpildes laikā, Pašvaldība un Pilnvarnieks cenšas atrisināt sarunu ceļā. Ja vienošanās netiek panākta, strīdi tiek izskatīti Latvijas Republikas normatīvajos aktos noteiktā kārtībā.
	3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos noteikumos. Šādā gadījumā Pusēm ir pienākums piemērot Līgumu atbilstoši spēkā esošajiem normatīvajiem aktiem.
	4. Mutiskas vienošanās vai argumenti, kas izteikti Līguma sastādīšanas laikā un nav iekļauti Līguma noteikumos, netiek uzskatīti par Līguma noteikumiem.
	5. Līgums sagatavots un parakstīts elektroniski ar drošu elektronisko parakstu un satur laika zīmogu.
7. **Pušu rekvizīti**

|  |  |
| --- | --- |
| **Pašvaldība:****Cēsu novada pašvaldība**Reģ. Nr. 90000031048Adrese: Raunas iela 4, Cēsis, Cēsu nov. LV-4101 | **Pilnvarnieks:****Biedrība "Gaujas ilgtspējīgas attīstības biedrība"** Reģ. Nr. 50008235771Adrese: Spriņģu iela-4, Līgatne, Līgatnes pag., Cēsu nov., LV-4110 |
| \_\_\_\_\_\_\_\_\_\_\_\_\_/L.Medne / | \_\_\_\_\_\_\_\_\_\_\_\_\_\_\_\_\_\_\_/A.Šteins / |

*Šis dokuments ir parakstīts ar drošu elektronisko parakstu un satur laika zīmogu*

Pielikums Nr.1

Līdzdarbības līgumam Nr. \_\_\_\_

Biedrība „Gaujas ilgtspējīgas attīstības biedrība”

\_\_\_\_\_\_\_\_\_\_\_\_\_\_\_\_\_\_\_

Datums

**Pārskats par licencēto makšķerēšanu, vēžošanu un zemūdens medībām
20\_\_\_. gada \_\_\_\_ pusgadā**

(iesniedz Lauku atbalsta dienestā katru gadu līdz 15. jūlijam un 15. janvārim)

|  |
| --- |
|   |
| (ūdeņu nosaukums, atrašanās vieta (novads, pilsēta)) |

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.p. k. | Licences veids | Licenču skaits | Maksa par licenci (*euro*) | Pārdoto licenču skaits | Atdoto licenču skaits | Ieņēmumi no pārdotajām licencēm (*euro*) | Pārskaitījumi valsts pamatbudžeta ieņēmumos |
| pārskaitītā summa (*euro*) | pārskaitīšanas datums (dd.mm.gggg.) |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   |   |   |   |   |   |   |
|   |   |   | Kopā |   |   |   |   |   |

Licencētās makšķerēšanas, vēžošanas vai zemūdens medību organizētājs

|  |
| --- |
|   |
| (juridiskās personas nosaukums, nodokļu maksātāja kods vai fiziskās personas vārds, uzvārds, personas kods) |
| Atbildīgā persona |   |   |   |   |   |
|   | (vārds, uzvārds) |   | (paraksts\*) |   | (datums\*) |

Pielikums Nr.2

Līdzdarbības līgumam Nr. \_\_\_\_

Biedrība „Gaujas ilgtspējīgas attīstības biedrība”

\_\_\_\_\_\_\_\_\_\_\_\_\_\_\_\_\_\_\_

Datums

**Pārskats par dabas aizsardzības, kontroles un zivju vai vēžu resursu papildināšanas pasākumiem, kā arī informācija par licencētās makšķerēšanas, vēžošanas vai zemūdens medību organizēšanai nepieciešamās infrastruktūras izveidošanu un uzturēšanu**

|  |  |  |  |
| --- | --- | --- | --- |
|   |   | **20\_\_. gadā** |   |
|   | (ūdeņu nosaukums) |   |   |

|  |  |  |  |  |
| --- | --- | --- | --- | --- |
| Nr.p. k. | Pasākums | Mērvienība | Daudzums | Papildu informācija |
| 1. | Dabas aizsardzība |   |   |   |
| 1.1. | sakopti ūdeņu krasti | m2 |   |   |
| 1.2. | izvietoti atkritumu konteineri | skaits |   |   |
| 1.3. | ierīkotas ugunskuru vietas | vietu skaits |   |   |
| 1.4. | ierīkotas tualetes | vietu skaits |   |   |
| 1.5. | izveidotas autostāvvietas | automašīnu vietu skaits |   |   |
| 1.6. | ierīkotas telšu vietas | telšu vietu skaits |   |   |
| 1.7. | ūdeņu aizauguma likvidēšana | ha |   |   |
| 1.8. | gultnes attīrīšana | ha |   |   |
| 1.9. | citi ar ūdeņu sakopšanu saistīti pasākumi |   |   |   |
| 2. | Licencētās makšķerēšanas, vēžošanas vai zemūdens medību organizētāja atbildīgo personu darbība zivju resursu aizsardzībā un uzraudzībā | atbildīgo personu skaits |   |   |
| 2.1. | licencētās makšķerēšanas, vēžošanas vai zemūdens medību noteikumos un pašvaldības saistošajos noteikumos noteikto prasību kontrole | reidu skaits (stundas) |   |   |
| 2.2. | noformētie ziņojumi par konstatētajiem makšķerēšanas, vēžošanas, zemūdens medību vai rūpnieciskās zvejas noteikumu pārkāpumiem | skaits |   |   |
| 2.3. | izcelti neatļauti izmantoti nemarķēti vai bez īpašnieka atstāti makšķerēšanas, vēžošanas vai rūpnieciskās zvejas rīki, kuru īpašnieks nav noskaidrojams | skaits, tīkliem – garums (m) |   |   |
| 2.4. | izcelti nelikumīgi zivju ieguves rīki administratīvā pārkāpuma procesa uzsākšanai, ja to īpašnieks ir noskaidrojams | skaits, tīkliem – garums (m) |   |   |
| 2.5. | citi ar zivju un vēžu resursu aizsardzību saistīti pasākumi |   |   |   |
| 3. | Zivju un vēžu resursu papildināšana un dzīvotņu uzlabošana |   |   |   |
| 3.1. | rekultivētas nārsta vietas | skaits/m2 |   |   |
| 3.2. | ierīkotas mākslīgās zivju nārsta vietas | skaits/m2 |   |   |
| 3.3. | ūdenstilpē ielaisti zivju vai vēžu kāpuri vai mazuļi (norādīt zivju vai vēžu sugu, mazuļu vecumu, vidējo svaru) | skaits |   |   |
| 3.3.1. |   | skaits (tūkst.) |   |   |
| 3.3.2. |   | skaits (tūkst.) |   |   |
| 3.3.3. |   | skaits (tūkst.) |   |   |
| 3.3.4. |   | skaits (tūkst.) |   |   |
| 3.3.5. |   | skaits (tūkst.) |   |   |
| 3.4. | citi ar zivju un vēžu resursu papildināšanu un dzīvotņu uzlabošanu saistīti pasākumi |   |   |   |
| 4. | Tiešie makšķerēšanas, vēžošanas vai zemūdens medību pakalpojumi |   |   |   |
| 4.1. | izvietotas vai atjaunotas informatīvās zīmes par licencēto makšķerēšanu, vēžošanu vai zemūdens medībām | skaits |   |   |
| 4.2. | ierīkotas vietas makšķerēšanai no krasta | skaits |   |   |
| 4.3. | ierīkotas makšķerēšanas laipas | skaits |   |   |
| 4.4. | ierīkotas laivu piestātnes | laivu vietu skaits |   |   |
| 4.5. | piedāvātas iespējas laivu nomai | laivu skaits |   |   |
| 4.6. | sniegtas konsultācijas makšķerniekiem, vēžotājiem vai zemūdens medniekiem (piemēram, par makšķerēšanas, vēžošanas vai zemūdens medību īpatnībām konkrētajos ūdeņos, tuvākajām naktsmītnēm) | konsultāciju skaits |   |   |
| 4.7. | sniegti makšķerēšanas, vēžošanas vai zemūdens medību gida pakalpojumi | pakalpojumu skaits |   |   |
| 4.8. | citi ar makšķerēšanas, vēžošanas vai zemūdens medību pakalpojumiem saistīti pasākumi |   |   |   |

Licencētās makšķerēšanas, vēžošanas vai zemūdens medību organizētāja atbildīgā persona

|  |  |  |  |  |
| --- | --- | --- | --- | --- |
|   |   |   |   |   |
| (vārds, uzvārds) |   | (paraksts\*) |   | (datums\*) |

Valsts vides dienesta apstiprinājums

|  |  |  |  |  |
| --- | --- | --- | --- | --- |
|   |   |   |   |   |
| (vārds, uzvārds) |   | (paraksts\*) |   | (datums\*) |